open-index/open-wikipedia-markdown huggingface dataset:
Agnes Namyalo

**Agnes Namyalo**, ng'abasinga bamumannyi nga **Agnes Mayanja Namyalo**, ng'ebiseera ebisinga  batera kumuyita **Agnes Mayanja**, yazaalibwa mu mwaka gwa 1975, nga munayuganda akola mu baanka, era nga y'omu ku bakungu abali ku kakiiko akakulu ng'era y'akulira baanka ya  KCB Bank Uganda Limited, okuviira ddala mu mwezi ogw'okusati mu mwaka gwa  2021.

## Ebumukwatako n'okusoma kwe
Tazaalibwa mu kibuga mu masekati ga Uganda mu myaka gya 1970, nga yasomera ku masomero ga pulayimale ne siniya agabulijjo, nga tanagenda ku setendekero ly'e Makerere ye yunivasite ya gavumenti esinga obunene n'obukadde mu Uganda. Yatikirwa ne diguli mu by'okusomesa eby'amawulire  okuva eyo. Diguli ye ey'okubiri yali yakudukanya bya bizineensi nga yagifunira ku Heriot-Watt University Business School, mu kibuga kya  Edinburgh, eky'eggwanga lya  Scotland mu United Kingdom. Mukyala Namyalo era amaliriza koosi z'eby'ekikugu ez'enjawulo mu kunoonyereza n'okugonjoola ebibeera bireese kiremya mu kampuni wamu n'amabanja.. Yasoma koosi z'obukulembezze ez'ekikungu ez'enjawulo kutendekero lya Strathmore Business School.

## Eby'emirimu gye
Yatandika okukolera mu baanka okuviira ddala mu mwaka gwa 1999, nga yeeyali akulira abaali bakwasa abantu ebintu nebamala nabyo akabanja nga bayita mundagaano mu baanka ya DFCU Bank. Yeeyongerayo mu kifo kyawagulu okwali okubeera nga yeeyali akulira abavunaanyizibwa ku by'ababanja, okukulira eby'enkulakulana wamu n'okubeera kalalaba w'ebitongole ebitereka ssente, n'okukulira abavunaanyizibwa ku kulwanyisa ebireeta kiremya n'okuyisa amateeka. Mu kaseera ako yali awereddwa aba KCB Uganda, omulimu nga yeeyali akola ng'akulira abalwanyisa kiremya mu  DFCU Bank. Abadde memba oba omu ku ttiimu ya baanka ya DFCU ey'akakiiko akagidukanya okuviira ddala mu mwaka gwa 2006.

Mu mulimu gwe omuoya ng'akulira KCB Uganda, nga yemumyuka w'akulira kampuni mu by'okutuukiriza ebirubirirwa ng'ebibeera bitegekeddwa okutukibwaako. Akola ng'omu kubali ku kakiiko akakulu akaliko abantu omwenda abali ku boodi y'abadukanya baanka eno. Kigambibwa okubeera ng'alina obukugu mu by'okukwasaganya n'okugonjoola kiremya mu kampuni, okulaba ng'amirimu gitambula bulungi n'okukulakulanya bizineensi ".

## Laba ne

* KCB Group
* Banking in Uganda
* List of banks in Uganda
Catherine Apalat

**Catherine Apalat** (yazaalibwa nga 28 Ogwomunaana 1981) Munnamawulire, Munnayuganda, mukozi wa filimu ra mukubi wa bifaananyi ku Uganda Media Women's Association (UMWA). Okuva mu Gwokuna 2013, Apalat ye Maneja wa pulogulaamu za Mama FM, ladiyo eri wansi wa UMWA.

## Obuvo bwe n'emisomo gye
Apalat yazaalibwa mu Tororo eri David Livingstone Ongadi omusomesa wa Pulayimale ne Grace Onyadi omukugu mu by'empuliziganya. Apalat Pulayimale ye yagisomre ku Rock View mu 1994 nga tannaba kwegatta ku Tororo Girls ne Our Lady of Gayaza mu misomo gye egya Ssekendule (1995-2000). Apalat yegatta ku Makerere Yunivasite era n'attikirwa Diguli esooka mu by'amawulire eya bachelor's degree in Mass Communication mu 2005.

## Emirimu gye
Apalat yakola n'ekibiina ekikola filimu kya Makerere University Mass Communication Film Department in 2002. Apalat y'afulumya omuzannyo ogw'eddakiika kkumi ogw'atuumibwa "Salongo’s Gift" ne "Portrait of an artist". Apalat yegatta ku Top Radio ng'akola ne dipatimenti effulumya amawulire, okusunsula era nga essira yalissa mu kusaka mawulire g'abzzi b'emisango mu 2003. Apalat yegatta ku kibiina ekikozi kya filimu ekya Great Lakes Film Production mu 2005-2006 nga yali akola ng'omuwandiisi w'emizannyo.

Okuva mu 2007 okutuusa kati, Apalat era akola nga pulodyusa era omukubi w'ebifaananyi mu lupapula lw'amawulire olwa Uganda Media Women's Association oluyitibwa (The Other Voice) ne Grass Root Women Empowerment Network (GWEN) Magazine n'ebirala. Apalat yakola nga Fredskorpset (FK) Exchange Participant (Norwegian Peace Corp) n'essomero ly'abannamawulire erya College of Journalism and Mass Communication (CJMC FM) mu 2011, Nepal. Minisitule y'ebympuliziganya mu Nepal, basiima omulimu gwa Apalat mu kwolesa n'okutumbula ennono n'obuwangwa bwa Africa obw'enjawulo ng'ayita mu filimu mu bikujjuko bya filimu ebyasooka mu Nepal mu Gwokutaano 2011.

Okuva mu Gwokuna 2013, Apalat ye Dayilkita wa pulogulaamu ku Mama Fm, ladiyo y'abantu mu Uganda. Apalat yakola n'abakozi ba ladiyo okukakasa nti ekigendererwa kya ladiyo kituukibwako naddala pulogulaamu ezikwata ku kikula ky'abantu n'emizannyo emimpi.

## Okunoonyereze kw'eyetabamu
Apalat yetabye mu pulojekiti eznjawulo mu kunonyreza omuli “Grass roots Women in Technology mu 2013, Audience analysis for Mama FM listeners mu 2014 ne The Global Media Monitoring Project (GMMP) mu 2015 wamu ne Uganda Media Women's Association.

## Ebijuliziddwamu
Barbie Kyagulanyi

**Barbara Kyagulanyi** (yazalibwa mweezi gw'omwenda  7, 1984) Munayuganda alafubanira okulaba  nga akyuusa embeera z'abantu naddala okuwaayoo obuyambi era omuwandiisi. Mukyaala w'omuyimbi ayimba ku mbeera z'abantu n'ebyobufuzi era munabyabufuzi Robert Kyagulanyi Ssentamu, amanyidwa nga Bobi Wine. Yemuwandiisi wa "Golden Memories of a Village Belle" akafulumizibwa mu 2012.

Mu 2013, yatandikawo ekibiina ky'obwanakyewa ki Caring Hearts Uganda, n'ekirubirirwa eky'okutumbula obukulembeze bw'abaana abawala, HIV/AIDS, Obuyonjo obwekuusa kunsonga z'abakyaala okusomesebwa kw'omwaana owobuwala mw'asomesebwa abaana bobuwala ku nono n'eneyisa, okumalawo omusujja gw'ensiri, Ebyenjigiriza, okwekulakulanyakwa kinoomu ne  n'obukugu mu kutandiikawoemirimu okutumbula enkulakulana mubavubuka. Nga ayita mu kitongole kye oky'obwanakyewa agabye ebikozesebwa masomero eriabaana amasomero eri abaana abatalina webabeera n'abatalina mwasirizi. 

Barbie yeggatta ku by'obufuzi mu 2018 okuwagira n'okuwenjeza bba Bobi Wine obuwagizi okufuuka omubaka wa palamenti n'oluvanyuma ku bwa Pulezidenti mu 2020 n'omulamwa gwe ogw'okutumbula embeera z'abakyaala, abaanan'abavubuka.  Yalwana ku kuteebwa kwa bba Bobi Wine bweyasibibwa e Nalufenya wakati mukuwenja akalulu ku kifo ky'obwa Ky'obwa Pulezidenti era yasanyukirwa nnyo emikutu gy'amawulire bweyavaayo n'ategeeza omukutu gw'amawulire ogwa ogwa BBC nti olutalo lw'enkyukakyuka si lulwe oba famile ye wabula Banayuganda abanyigirizibwa. Oluvanyuma yasibibwa ewaka ne bba  Bobi Wine. Yavaayo n'edoboozi limu okulaba nga abantu babuljjo bakoma okuwozesebwa mu kkooti z'ekinamagye.

## Obulamu bwe Obwabulijjo
Barbie yazalibwa mu mwezi gw'omwenda nga 7, 1984, mu Disitulikiti ye Ntungamo , mu maserengeta g'obugwa Njuba bwa Uganda. Bazadde be ye Dokita Gershom Kagaju ne Joy Kagaju. Yasomera ku St. Hellen's Primary School, Nyamitanga e Mbarara, Bweranyangi Girl's school ku mutendera gwa siniya "O ne A levels okumala emyaaka mukaaga. Oluvanyuma yegatta ku Yunivasite e Makerere gyeyasomera Okutumbula embeera z'abantu n'ebitundu.

Yamaliriza digiri ye ey'okubiri mu Ddembe ly'obuntu ku University of London. Barbie yasisinkana ne  Bobi Wine  bweyali nga akyasoma siniya nga Bobi Wine Muyizi wa Byakuyimba, okuzina n'emizanyo ku Yunivasite e Makerere. Ababiri bafumbibwa mu 2011 mu krezia ye Lubaga mu Kampala nga bakabeera bombi emyaka 10 era nga balina abaana bana.

## Engule (Awaadi)
Barbara yaweebwa awaadi Kiraabu ya Rotary eye Bugolobi olw'obuwereza bwe mu 2018, yafuna engule y'okulembera obulungi okuva mu mu Tendekero lya The AidChild Leadership institute/Uganda. Mu 2020, yaweebwa engule y'okubeera omuntu asinga okwagalwa ku mikutu emikwanira wala abatiini eya Teenz Awards 2020. Yasiimibwa aba  Remnant Generation olw'okuyambako abawala abazaala nga tebanetuuka, awaadi ebudabuda wamu n'okuyambako ku bawala abazaala nga bakyali bato mu Uganda.

## Gyebisimbudwa

## obuyungizo bwe bbali

* Barbie Kyagulanyi at IMDb
* Omukutu gwa webusayiti ogwa Archived  at the
Agnes Nalwanga

**Agnes Nalwanga**, munayuganda eyeekolera bizineensi zze, eyakuguka mu by'okudukanya emirimu egy'enjawulo  n'okulaba ng'emirimu gy'akakiiko akadukanya kampuni katambula bulungi nga y'akulira aba vunaanyizibwa ku by'okulaba ng'amasanyalaze gatuuka bulungi mu bantu mu kitontole kya Umeme Limited, kampuni y'amasanyalaze eyasinga obunene Uganda. Ali ku ttiimu y'abakulu abadukanya kampuni eno.

## Ebimukwatakon'eokusoma kwe
Nalwanga yazaalibwa mu Uganda mu mwaka gwa 1975. Yazasomera mu masomero ga wansi mu pulayimale ssaako ne siniya, yatikirwa diguli ye eyasooka ku setendekero ly'e Makerere mu by'okugula n'okutunda eby'amaguzi ng'esira yasinga kuliteeka mu byakituunzi. Eno yagiwerekereza ne diguli ey'okubiri mu by'okudukanya eby'enfuna nga nayo yagitikirwa Makerere. Oluvannyuma yafuna diguli ey'okubiri mu by'okudukanya bizineensi okuva kutendekero lya Assam Don Bosco University, mu Assam, mu ggwanga lya  India.

## Eby'emirimu gye
Nalwanga alina ebimukwatako nga bviira ddala mu myaka 20 mu kudukanya emirimu mu kampuni y'amasanyalaze mu Uganda okutandikira mu mwaka gwa 1990, munaku ezo abaali bavunaanyizibwa ku by'amasanyalaze aba Uganda Electricity Board, wabula nga kati tebakyaliwo. Okuva mu mwaka gwa 2006, yali akolera mu kitongole kya Umeme ng'akola emirimu egy'enjawulo n'okubeera eyali akulira oba adikanya ekitundu, okugatunbda mu bantu mu butonton, n'okubeera nga yeeyali akulira ebitundu. Mu mirimu gye egy'enjauwlo yavumirira nnyo eby'okukozesa amasanyalaze mu ngeri emenya amateeka nga kino kigaviirako okwookya ebintu wamu n'okutta abantu nadala mu bibuga ne munzigota.

## Laba ne

* Florence Nsubuga
* Florence Mawejje
* Marie Solome Nassiwa
* Ruth Doreen Mutebe
Mary Babirye Kabanda

**Mary Babirye Kabanda** (yazalibwa nga 23 Ogw'ekuminagumu 1971) Munayuganda munabyabufuzi era omusomesa. Yazalibwa Masaka era yali mubaka mu lukiiko lw'e Ggwanga mu palamenti ye 10 nga omubaka omukyaala owa Disitulikiti ye Masaka. Mary Babirye Kabanda mufumbo.

## Ebimukwatako n'obuyigirize Background and education
Mu myaka gye egy'obuto, Kabanda yasomera ku St Joseph Bikira Girls school mu 1985 gyeyatulira ebigezo bye eby'omutendera gwa Pulayimale "Primary Living Exams", St Edward SS Bukuumi gyeyatulira ebigezo bye ebya siniya y'okuna 'Uganda Certificate of Education' mu mu 1989, St  Aloysius SS Bwanda gyeyamalira sinya ey'omukaaga 'Uganda Advanced Certificate of Education' mu  1992, Makerere University gyeyasomera Dipulooma muby'enfuna mu 1995, Digiri ye ey'okubiri mu busomesa mu 1996 ne Dipuloma mu nzirukanya y'ebyengigiriza ebyawaggulu okuva ku Uganda Martyrs University mu 2001, Digiri mu by'ensimbi n'okulakulanya ebitundu mu 2010 ne Digiri ey'okubiri mu nzirukanya ya gavumenti z'ebitundu n'eddembe ly'obuntu mu 2016

## Ebyemirimu
Kabanda musomesa mutendeke,  yali mukulu w'essomero lya St Joseph SS Kigando, Kilboga okuva mu 1995–1998, St Peters SS Busubizi Mityana okuva mu 1998–2000, Blessed sacrament SS Kimanya Masaka okuva mu 2000–2013, yali Dayirekita wa St Jude SS Masaka okuva 2013 okutuusa 2021 yali mubaka mu lukiko lwe ggwanga Palamenti Parliament of Uganda .

## Gyebisimbudwa
Cathy Patra

**Catherine Mbabazi** nga amanyikiddwa nga **Cathy Patra** muzinnyi era Munnayuganda, muyiiya w'amazina, mwolesi w'angoye era mukya munnabizinensi. Yawangula awaadi y'omuyiiya era omuteeseteesi w'amazina asinze mu Africa award era ekibiina kye ekya RVC kye kyawangula mu bibiina by'abazinyi mu Africa mu awaadi ez'ategekebwa mu  2021 eza Zikomo Awards mu Zambia.

## Obulamu bwe n'emirimu gye
Cathy Patra yazaalibwa mu ddwaliro ly'e Nsambya eri Omwami Mwesigwa Emmanuel n'omukyala Mwesigwa Rose. Ye mwana ow'okuna mu baana omukaaga mu famire y'abwe. Yasomera ku Old Kampala Primary School, Mbarara Army Boarding Secondary School(MABSS) mu msomo gye egya O Levo, n'oluvanyuma Bombo Secondary School mu A Levo. Oluvanyuma yegatta ku Ndejje University era n'akola Satifikeeti mu bubalirizi bw'ensimbi eya Certificate in Accounting and Finance oluvanyuma n'ayongerako Diguli mu kukwasaganya bizinensi eya Bachelor of Business Administration. Yatandiika eby'okubiibya mu myaka gye egy'obuvubuka mu nkungaana z'a famire ne ku ssomero nga tannaba kwegatta ku kibiina ky'ekkanisa eky'abazinnyiekyali kiyitibwa Miracle Teens ku Miracle Centre Church mu 2004. Mu 2014, yatandiikawo ekibiina kye kyeyatuuma RVC. Oluvanyuma yafuna edduuka erya The Fix Cosmetics mu Kampala nga yalitandika ne Georgine Komuhendo, ne Red Events Ltd nga yali ne Sheebah Karungi ne bizinensi endala ez'enjawulo mu Kampala.

Yakozesa nga mazina okwolesa abakyala byebayitamu mu bitundu gye tuwangalira okugeza okukkirizibwa okusoma, okunyomebwa ku mirimu, okutulugunyizibwa mu maka, obukodyo n'amagezi eri abakyala, okukabasanyizibwa mu kisaawe ky'okuyimba ku Nation Theatre Uganda mu mazina g'eyatuuma I am Female. Ayiiyiriza amazina  abayimbi ab'enjawulo omuli Sheebah, Rema ne Spice Diana.

## Empaka z'eyetabamu ne Awaadi zeyawangula
Patra yawangula awaadi y'omuyiiya wa mazina asinze mu Africa mu Awaadi za Africa award era n'ekibiina kye akyabazinnyi ekya RVC n'ekiwangula eky'ekibiina kya bazinnyi ekisinze mu Africa ku Zikomo Awards mu Zambia mu 2021. Omukyala asinze okwambala mu awaadi z'okwolesa eza East Africa Fashion Awards Blue Carpet 2020, Awaadi y'omuzinyi omukyala eza Best Female Dancer Sweet Heart Awards 2016.

## Ennyimba ze yaziniramu

## Ebijuliziddwamu
Catherine Samali Kavuma

**Catherine Samali Kavuma** yazaalibwa mu 1960 nga muwandiisi wa butabo, era omuntu omu mannyifu mu Uganda.

Mu masekati ga 1980, mukyala Kavua yasenga mu Washington D.C,okukola n'Omubaka wa Uganda mu ggwanga lya Amerika, Elizabeth Bagaya. Oluvannyuma yafuna omulimu ku kitebe ky'e Canada. Nga yakakolerayo emyaka ebbiri, yafuna omulimu mu Baanka y'ensi yonna nga yeali omumyuka w'akulira pulogulaamu mu ofiisi y'akulira mu Afrika mu 1989. Yalekulira okuva mu Baanka y'ensi yonna mu 2014.

## By'afulumiza

* *Malita and other stories*. New Jersey: Sungai Books, 2002 (183 pp.).   HB / 1-889218-29-4 PB.

## Ebijuliziddwa

## Ebijuliziddwa wabweru wa Wikipedia

* Mu lulimi olufalaansa, kajogijogi webibuuzo Asmaou Diallo byeyabuuza eyabuuzibwa Catherine Samali Kavuma  byafulumizibwa mu Amina, byaterekebwa mu 2006, 10, 06 ku kyuma kya Wayback mu Gwokusatu mu 2003
Charity Bainababo

**Charity Bainababo** Munnamagye era omubaka wa palamenti Munnayuganda akiikirira eggye lya Uganda erya Uganda people's defense forces (UPDF) mu Palamenti ya Uganda ey'Ekkumineemu(2021-2026).Bainababo yaliko omumyuuka w'omuduumizi w'eggye erikuuma omukulembeze w'eggwanga n'abantu abalala ab'enkizo mu Uganda li SFC. Ku kifo kino yasikirwa Asaph Nyakikuru Mweteise 

## Obuto n'emisomo
Bainababo Munnayuganda eyazaalibwa mu 1975. Yasomera ku Kako Primary School mu disitulikiti y'e Masaka oluvannyuma n'agenda ku  St. Charles Lwanga Girls Secondary School mu disitulikiti ye Kalungu okusoma omutendera gwa siniya. Emisomo gya haaya yagisomera ku Progressive Secondary School.

Ayina diguli mu nzirukanya ya bizinensi n'ebyobusuubuzi nga essira alissa kubwa kitunzi eya Bachelor of Business Administration in marketing, okuva mu Nkumba University. Ku Uganda Management Institute yasomerayo era nattikirirwayo Postgraduate Diploma mu Information Systems Management wamu ne diguli ey'okubiri mu ssomo ly'erimu erya Information Systems Management. Eby'okwerinda n'ensonga z'ekijaasi yabisoma era abirinamu diguli ey'okubiri eyitibwa Master's in Defence and Security Studies gyeyasomera ku Yunivasite e Makerere.

## Okutendekebwa mu nsonga z'ekijaasi
Bainababo yegatta ku ggye lya Uganda  mu 1998 era naagenda mu kutendekebwa ku ttendekero ly'amagye e Kabamba mu disituikiti ye Mubende. Yaliko ne mu ttendekero lyabajaasi abakuuma omukulembeze wa Uganda erisangibwa e Kaweweta mu Nakaseke. Yaliko mu ttendekero lya Uganda Military Academy. Oluvannyuma natendekebwa mu ttendekero lyabamaje abali ku madaala agawaggulu li Uganda Senior Command and Staff College e Kimaka natikkirwa mu 2017.

Mu Gwomukaaga 2024, Bainababo ku ddaala Brigadier General yeeyongerayo ku  Uganda National Defence College e Njeru mu Buikwe okwongera okutendekebwa.

## Emirimu gye
Bainababo yaliko omuyambi omukulu era nga akukulira abakuumi b'omukyala w'omukulembezo wa Uganda era Minisita w'ebyenjigiriza Janet Kataha Museveni.

Ye Buligediya w'eggye lya Uganda erya Uganda People's Defense Forces (UPDF) era omumyuka w'omuduumizi wa SFC.

Bainababo y'akkikirira Eggye kya Uganda mu Paalamenti era aweereza nga omukwasi w'empisa mu babaka ba Paalamenti ab'eggye lya Uganda people's Defense Forces (UPDF) MPs in parliament.

## Ebijuliziddwa
Charity Basaza Mulenga

**Charity Basaza Mulenga** Munnayuganda, mukugu mu by'amasanyalaze era mukulembeze w'essomero. Ye yali omumyuka akulira ssetendekero wa   St. Augustine International University (SAIU) okuva (2011 okutuusa mu 2016) , era nga ttendekero ly'emisomo gya wagguli erya Uganda National Council for Higher Education nga ly'akkirizi bwa mu 2011.

## Obuto bwe n'emisomo gye
Yazalibwa mu kitundu kye circa 1979 mu Disitulikiti y'e Kisoro mu Buggwanjuba njuba bwa Uganda.

Mulenga yasoma aby'amasannyalaze okuva ku Yunivasite ya Makerere, Yunivasite ya Gavumenti esinga obunene n'obukulu nga yatikkirwa Diguli esooka eya Bachelor of Science degree mu 2001. Diguli ye ey'okubiri eya mu by'empuliziganya eya Master of Science degree in digital communication systems yamuwebwa okuva mu Yunivasite ya University of Loughborough mu 2004. Era alina Diguli ey'okusatu mu kukanika amasanyalaze n'ebintu ebikozesa amasanyalaze eya Doctor of Philosophy degree in electrical and electronic engineering, nga yamuweebwa mu 2010 okuva ku Loughborough University.

## Emirimu gy'akoze
Mu 2001 Mulenga yegatta ku Kkampuni ya MTN Uganda omuzimbi w'emilongoti. Mu 2003, yalekulira okukweyongerayo ne Diguli eya Master of Science degree mu Bungereza ku sikaala ya Bungereza eya British Council scholarship. Yakomawo mu Uganda  mu 2005 ne yegatta ssomero elisomesa ku byuma bikalimagezi n'ebyempuliziganya ku Ssettendekero wa Makerere ng'akwasaganya eby'okunonyereza. Ng'ali eyo, era yafuna sikaala okweyongerayo mu misomo gye. Okunonyeereza kwe kw'ali ku milongooti n'okugikwataganya n'ebintu by'abulijjo ebitwetolodde. Mu kaseera kano, yalondebwa nga omuyambi w'omusomesa mu ssomero ly'elimu e Makerere. Mu 2009, yalondebwa ng'omuyuka w'omukulembeze wa Yunivasite ya SAIU. Wakati wa 2011 ne 2016, yaweereza nga omukulembeze ow'okubiri owa SAIU. Mmemba ku kakiiko akatwala Yunivasite ya SAIU.

## Laba ne bino

* Olukalala lwa Yunivasite eziri mu Uganda

## Ebijuliziddwamu

## Ebijuliziddwa ebiri w'abweru wa Wikipediya

* "The Application of Periodic Structures to Conical Antenna Design": PhD Thesis By Charity Basaza Mulenga at Loughborough University In 2009
* Makerere University, School of Computing and Informatics Technology: List of Supervisors for The Graduate Programme In The Academic Year 2010/2011
* Omweso Computer Game - Thesis In Partial Fulfillment of the Degree of Bachelor of Science In Computer Science at Makerere University Kampala: Lead Developer: Abdul Semakula; Supervisor: Charity Basaza Mulenga. Date: June 2006
Alum Sandra Ogwang Santa

**Alum Sandra Ogwang** yazaalibwa 2 Ogwekkuminebiri 1972. Munnayuganda omukugu mu by’embeera z’abantu, munnabyabufuzi era mubaka mu Paalamenti.  Akiikirira abantu ba Disitulikiti y'e Oyam ng'omubaka omukyala mu Paalamenti ya Uganda.  Mmemba mu kibiina ky'ebyobufuzi ekya Uganda People's Congress ( UPC), ekibiina ekikubirizibwa Jimmy Akena, nga ye mubaka wa palamenti owa munisipaali y'e Lira  era mutabani w'eyaliko pulezidenti Apollo Milton Obote . 

## Okusoma
Alum pulayimale ye yagisomera ku Anai primary school gye yatuulira ebigezo bye eby'akamalirizo (PLE) mu 1987. Oluvannyuma yaweebwa ekifo mu Ikwera girls secondary school okusoma O'levo gye yafunira satifikeeti ya Uganda Certificate of Education (UCE) mu 1990. Oluvannyuma yeegatta ku Bombo senior secondary school okusoma A'levo gye yafunira satifikeeti ya Uganda Advanced Certificate of Education (UACE) mu 1994. Yasomera ku Yunivasite y’e Makerere gye yatikkirwa diguli esooka mu kutereka ebitabo n’eby’amawulire mu 1998. Oluvannyuma yayongerako diguli ey'okubiri mu kikula ky'abantu mu 2010 mu yunivasite y’emu. 

## Emirimu
Alum akola nga dayirekita/omuwandiisi wa Sysplus Limited okuva mu 1998 okutuuka kati.  Okuva mu 2005 okutuuka 2006 yaliko ayingiza data mu yunivasite y'e Makerere Era yali mmemba ku kakiiko akavunaanyizibwa ku kubala ebitabo bya gavumenti mu Disitulikiti y'e Oyam okuva mu 2006 okutuuka mu 2010. Mu 1998 yali musomesa mu ttendekero lya Almond College, Lira . 

Ono abadde mubaka mu Paalamenti ya Uganda okuva mu 2011 n’okutuusa kati. Mu Paalamenti, ye nnampala w’ekibiina kya Uganda People’s Congress (UPC)  era akola ne ku kakiiko akakola ku by’obusuubuzi n’akakiiko akavunaanyizibwa ku by’obulimi. Ono era mmemba w’ekibiina ekigatta ababaka abakyala mu Paalamenti ekya Uganda Women Parliamentary Association (UWOPA). 

Alum Santa mmemba mu kibiina kya Uganda parliamentary forum on social protection (UPFSP) olukiiko olulwanirira okukuuma embeera z’abantu naddala abantu ba Uganda abisinga okubeera mu kabaate. 

## Laba ne

* Paalamenti ya Uganda
* Olukalala lw’abakiise mu Paalamenti ya Uganda ey’omwenda
* Olukalala lw'abakiise mu Paalamenti ya Uganda ey'ekkumi
* Disitulikiti y’e Oyam
* Charles Okello Engola
* Ongom Amongi Omuyimbi Betty

## Ebiyungo eby’ebweru

* Omukutu gwa Paalamenti ya Uganda

## Ebijuliziddwa
Alice Muloki

**Alice Muloki** (19 Ogwekkumi n'ogumu 1929 &#x2013; 6 Ogwekkumi n'ogumu 2005) ye yali ''Nnabakyala'' (mukyala wa Kyabazinga) ow'Obwakyabazinga bwa Busoga mu Uganda. Ye yali omwagalwa wa Henry Wako Muloki, omufuzi w'Obwakyabazinga bwa Busoga eyali amanyikiddwa nga Kyabazinga wa Busoga.

## Ebyafaayo n'obuyigirize
Muloki yazaalibwa **Alice Kintu** nga 19 Ogwekkumi n'ogumu 1929. Yasomera ku Berkley High School, Gayaza High School ne Buloba College e Busoga. Oluvannyuma yatendekebwa nga omusomesa wa pulayimale asookerwako ku ttendekero lya Buloba Primary Teachers College okuliraana Kampala. Oluvannyuma yasomesa ku Buckley High School nga tannakyusibwa kukolera e Kamuli. Mu 1956, yava ku mulimu gye yali akola nga omukulu w'ettendekero ly'abasomesa ba pulayimale erya Bishop Willis Core Primary Teachers College.

## Obulamu bwe
Alice Muloki yafumbirwa Kyabazinga Henry Wako Muloki nga 21 Ogusooka 1956. Abafumbo bano baalina abaana munaana - abalenzi bana n'abawala bana.

Muloki yali mulwaniriza aw'amaanyi owa pulogulaamu ezikwata ku kusoma kw'omwana omuwala ne pulogulaamu endala nnyingi mu Busoga.

Alice Muloki yafa nga 6 Ogwekkumi n'ogumu 2005. Yaziikibwa mu disitulikiti y'e Kaliro.  Omwami we, Henry Wako Muloki, yaziikibwa wamu naye e Kaliro oluvannyuma lw'okufa kwe mu 2008.

## Laba na bino

* Disituliki y'e Kaliro 
* Henry Wako Muloki
* Obwakyabazinga bwa Busoga
Amina Nababi (Musambi wa Mupiira)

**Amina Nababi** yazaalibwa mu 1998 oba 1999, erinnya lye aliwandiika nga **Aminah Nababi**, Munnayuganda azannya omupiira wano mu ggwanga mu mpaka za FUFA Women Super League azannyira ttiimu ya Makerere University WFC ne ku ttiimu y'abakazi ey'weggwanga ng'azannnya nga Muwuwuttanyi.

## Ttiimu mw'azannyidde
Nababi yaakazannyira ttiimu ya Makerere University mu Uganda.

## Ku ttiimu y'eggwanga
Nababi yasamba mu mpaka z'abakyala eza  CECAFA Women's Championship mu 2019 ne 2021 COSAFA Women's Championship.

### Ggoolo z'eggwanga
*Emipiira ne bwe gyaggwa ku lukalala lwa goolo ezasooka*

## Ebijuliziddwa

## Ebibanja bya Yintaneeti eby'ebweru

* Amina Nababi ku mukutu gwa Instagram
Asinansi Nyakato

**Asinansi Nyakato**, era amannyikiddwa nga **Kamanda**, Munnayuganda, munnabyabufuzi era Omubaka mu Paalamenti ya Uganda akiikirira ekibuga ky'e Hoima mu Paalamenti eyekkumineemu okuva mu 2021 okutuuka mu 2016. Alina akakwate ku kibiina ky'eby'obufuzi ekya Forum for Democratic Change (FDC).

## Obuto bwe n'okusoma kwe
Nyakato mumbeja ava mu Bumukama bwa Bunyoro Kitara. Alina Diguli mu mbeera z'abantu, gyeyafuna okuva ku Yunivasite y'e Ndejje.

## Emirimu gye
Nyakato y'omu ku bammemba b'ebibiina ebivuganya gavumenti nga mu 2011, yavuganya ku kifo ky'omubaka omukyala owa Hoima wabula nga y'akwata ekifo kya kubiri oluvannyuma lw'okuwangulwa mukyala Tophas Kaahwa Byagira. Mu Gwomunaana mu 2011, yeegata ku Paalamenti ya Uganda gyeyali akolera ng'omutaputa w'ebigenda okuteekebwa munkola okutuuka mu 2016. Ali ku kakiiko k'ekibiina ky'ebyobufuzi ekya FDC ngeno awerezaayo ng'omuwandiisi ku by'ensonga z'eby'obulamu. Akola nga omuwandiisi wa munisipaali ya Hoima, ku lw'ekibiina kya FDC. Emabegako, yali awereza ng'omuwandiisi w'ebyobutonde mu FDC ku lw'abavubuka. Oluvannyuma yakomawo okulwanirira ebitundu n'abantu abanyigiriziddwa enkulakulana ereeteddwa okusima kw'amafuta mu bitundu bya Albertine graben.

## Ebijuliziddwa
Christine Amongin Aporu

**Christine Hellen Amongin Aporu** Munnayuganda, musomesa era munnabyafuzi. Yaweerezaako nga Minisita Omubeezi ow'ensonga za Teso mu Offisi ya Ssabaminisita mu Paalamenti ya Uganda. Yalondebwa mu kifo ekyo nga 27 Ogwokutaano 2011. Yakiikirira Disitulikti y'e Kumi mu Paalamenti ng'omubaka omukyala.

## Obuto bwe n'emisomo gye
Yazaalibwa mu Disitulikiti y'e Kumi nga 22 Ogwokutaano 1958. Yasomera ku Nabuyanga Primary School  ne Soroti Secondary School. Yasomera ku St. Aloysius Teachers College, mu Disitulikiti y'e Ngora, nga yatikkirwa ne Satifikeeti mu busomesa eya Grade III Certificate in Teaching, mu 1979. Mu 1986, yatikkirwa mu ttendekero ly'abasomessa erya Institute of Teacher Education Kyambogo, kati eri ekitundutundu kya Yunivasite ya Kyambogo, ne Dipuloma mu busomesa eya Diploma in Education. Alina Diguli esooka mu busomesa eya degree of Bachelor of Education, gye yafunira mu Yunivasite y'e Makerere mu 1996. Yayongerako Dipuloma eya Diploma in Management okuva mu Ttendekero lya  Uganda Management Institute (UMI), gye yafuna mu  2005. Diguli ye ey'okubiri eya Masters in Human Resources Management yagifuna ku UMI mu 2009.

## Emirimu gye
Amongin Aporu yatandiika emirimu gye ng'omusomesa wa Pulayimale mu 1980, nga yaweereza mu kifo ekyo okutuusa mu 1984. Oluvanyuma lw'okutikirwa kwe okuva mu ITEK mu 1986, yafuuka omusomesa ku ssomero elitendeka abasomesa nga yaweereza mu kifo ekyo okutuusa mu  1996. Yasooka kulondebwa okukiikirira Disitulikiti y'e Kumi mu 1996. Wakati wa 2001 2006, yaweereza nga Minisita omubeezi. Yali mmemba ku kakiiko akakkiriza okuwanika kw'abo ababadde balwanisa Gavumenti, ne dipatimenti ya LRA okuva ku ttaka lya Uganda. Oluvanyuma lw'akalulu k'eggwanga mu 2011, yalondebwa ku bwa Minisita omubeezi ow'ensonga za Teso.

## Laba ne bino

* Ba Minisita ba Uganda
* Paalamenti ya Uganda

## Ebijuliziddwamu

## Ebijuliziddwamu eby'ebweru wa Wikipediya

* Omukutu gwa Webusayiti ogwa offiisi ya Ssabaminisita wa Uganda - ku nsonga za Teso
Alengot Oromait

**Proscovia Alengot Oromait** yazaalibwa nga 1 Ogusooka 1993 Munnayuganda, muyizi mu Yunivasite era munnabyabufuzi. Yaweereza ng'omubaka wa Paalamenti (MP) ow'e Ssaza erya Usuk, mu Disitulikiti y'e Katakwi okuva mu 2011 okutuuka mu 2016. Ng'aweza emyaka 19, ye yali omubaka asinga obuto mu Paalamenti ya Uganda ne ku Ssemazinga wa Afirika.

## Ebimukwatako
Yazaalibwa mu Disitulikiti y'e Katakwi nga 1 Ogusooka 1993. Kitaawe, Michael Oromait, yaweereza ng'omubaka wa Paalamenti ku kifo kye kimu nga tannafa nga 21 Ogusooka 2012.

## Okusoma kwe
Yamaliriza emisomo gye egya siniya ey'omukaaga ku St. Kalemba Senior Secondary School mu Disitulikiti y'e Kayunga mu Ogwokumunebiri 2011. Yaweebwa ekifo mu Uganda Christian University e Mukono, okutandika mu Ogwomunaaa 2012.

## Obumanyirivu mu mirimu
Oluvannyuma lw'okufa kwa Kitaawe, Alengot Oromait yasalawo okuvuganya mu kulonda kwa National Resistance Movement okudda mu kifo kya kitaawe, eyali aweereza nga ataalina kibiina. Yawangula empaka z'okusunsulwamu era mu kulonda okw'awamu mu Ogwomwenda 2012, yaziwangula n'ebitundu 54.2% eby'okulonda. Asuubirwa okukwasaganya okusoma kwe okw'omutendera n'emirimu gye egy'obukiise mu lukiiko lw'eggwanga okumala emyaka esatu egiddako.

## Ebikwata ku bulamu bwe
Alengot Oromait ssi mufumbo era ali mu kibiina kya National Resistance Movement, ekibiina ky'eby'obufuzi ekiri mu buyinza mu Uganda. Akola ku nsonga nga ez'obutonde bw'ensi, eby'enjigiriza, enkola z'ebyobulamu n'ensonga z'ekikula ky'abantu. Omu ku basomesa be ye Jessica Alupo, eyali Minisita ow'ebyenjigiriza era nga mubaka wa Paalamenti (MP) akiikirira abakyala aba Disitulikiti y'e Katakwi. 

## Laba na bino

* Kabineeti ya Uganda
* Yvone Khamati
* Disitulikiti ya Katakwi
* Olukalala lw'abakiise b'olukiiko lw'eggwanga olw'omwenda

## Ebijuliziddwa

## Ebijuliziddwamu w'abweru wa Wikipedia

* Omukutu gwa webusayiti gwa Palamenti ya Uganda
* Palamenti ya Uganda Ewa ekitiibwa omubaka wa palamenti eyafa Michael Oromait
Asinisi Fina Opio

**Asinisi Fina Opio** munnasayansi Ow'ebyobulamu mu Uganda, munoonyereza era Pulofeesa mu Bishop Stuart University. Fina mmemba mu lukiiko lwa ssaayansi ne tekinologiya, ekitongole kya Indian Phytopathological Society, ekitongole ky'eby'obulimi, n'ekitongole kya African Crop Science Society.

## Obulamu bwe obwasooka n'omulimu gwe
Mu 1979, Asinisi Opio yafuna diguli ey'okubiri mu Sayansi (M.Sc) mu University of Nairobi esangibwa mu Kenya, era mu 1992 ng'ali mu Sokoine University of Agriculture, yafuna Doctorate Of philosophy (PhD) mu Plant Pathology.

Oluvannyuma,Fina yafuuka omukulu w;wntwwkateeka eya Beans Program era omukulembeze mu kunoonyereza, yafuuka akulira ekitongole eky'okunoonyereza ekya Namulonge Agriculture and Aniaml Prodution Research Institute.

## By'atuseeko ne Awaadi
1998-2000: Yaweebwa awaadi ey'enjawulo olw'okutuukiriza obulungi emirimu gye ng'omusawo munnasayansi mu Namulonge Agricultural and Animal Production Research Institute (NARO) mu kiseera kya 1998-2000.

2004: Opio Fina yakakasibwa Forum for Women Educationalist mu Uganda. Era yalondebwa okufuna ekirabo kya SARAH NTIRU Award. Yali wakubiri mu Uganda mu mpaka za Women Achievers of the year. Mu 2006, Opio yalondebwa okufuna ekirabo kya Presidential Science Excellence Award era n'awangula ne bannassayansi abakukunavu mu Uganda.

## Ebyawandiikibwa

## Enkolagana ez'ebweru
Auma Juliana Omwetoowaze

**Auma Juliana** Modest yazaalibwa nga 14 ogwekkumi 1964 munnabyabufuzi wa Uganda. Yali mubaka wa Palamenti mu lukiiko lwa Palamenti ya Uganda ey'omwenda ng'akiikirira disitulikiti eye Abim mu kibiina eky'eby'obufuzi ekya National Resistance Movement.

## Olugendo lwe mu by'obufuzi
Yali Mubaka wa palamenti  ey'olutuula olw'omwenda mu lukiika lw'eggwanga olukulu olwa Palamenti ya Uganda. Yafiirwa ekifo kye mu palamenti wakati wa (2011-2016) ku kigambibwa nti yakozesa emyaka gye etaano egyasooka ng'omubaka wa palamenti mu kisanja ekyasooka ng'agoba ku diilu z'ettaka mukifo ky'okuweereza abalonzi be. Mu kulonda okwa 2021 okw'awamu, yavuganya ku bwa memba wa palamenti nga talina kibiina naye n'awangulwa Janet Akech Okorimoe eyafuna obululu 7,705 ate Auma n'afuna obululu 7,608. Wabula, Auma yawakanya ebyaali bivudde mu kulonda ng'agamba nti okulonda kwalimu okubba obululu era n'asaba okubala obululu kuddibwemu. Oluvannyuma yasaayo okusaba kw'ebyaava mu kulonda kugaanibwe ng'okusaba kwe kwagobwa omulamuzi omukulu Ow'e Kotido Emmanuel Seiko era n'asalirwa omutango olw'okuba Auma teyaleeta bujulizi obw'essimba mu musango guno. Y'omu ku babaka ba palamenti abawera 34 mu Uganda aboogedde emirundi egitawera etaano nga kubano, 29 baviira mu kibiina ky'eby'obufuzi ekiri mu buyinza ekya NRM.

## Era laba

* Olukalala lw'abakiise b'olukiiko lw'eggwanga olw'omwenda
* Iriama Rose

## Ebyawandiikibwa

## Enkolagana ez'ebweru

* https://allafrica.com/stories/201502200201.html
* https://web.archive.org/web/20230314191243/https://www.redpepper.co.ug/2015/09/kadaga-files-on-sleeping-mps-leak/
Christine Alalo

**Christine Alalo** (21 Ogwokusatu 1970–10 Ogwokusatu 2019) yali Munnayuganda okukuumi w'emirembe eyafuna awaadi y'okulwanirira eddembe ly'obuntu eya EU Human Rights Defenders Award mu 2014. Yali omu ku basaabaze abafiira mu kabenje k'enyonyi eyagwa eya Ethiopian Airlines Flight 302.

## Obuto bwe n'emisomo gye
Alalo yazaalibwa mu 1970 eri Stanley Etori ne Jane Apubo mu Kalaki, Disitulikiti y'e Kaberamaido. Yasomera ku Moroto Municipal Council Primary School okutuuka mu kibiina ey'okutaano. Yadda e Teso ng'eno gye yamalira pulayimale ku Swairia Primary School, Disitukiti y'e Soroti mu 1985. Yegatta ku Tororo Girls' School mu O Levo n'oluvanyuma neyegatta ku Immaculate Heart Girls' Secondary School, mu Disituliti y'e Rukungiri.

## Emirimu gye
Alalo yegatta ku Poliisi ya Uganda mu 2001 nga omusirikale eyali mu kutendekebwa oluvannyuma lw'okutikkirwa okuva ku ssetendekero wa Makerere. Y'aweerezako nga omukulu wa dipatimenti erwanirira n'okukuuma abaana saako n'obutebenkeve mu famire mu poliisi y'eggwanga eya Uganda National Police. Yali yaweerezaako n'ekitongole ky'amawanga amagate ekya United Nations Mission in South Sudan ng'omuwabuzi mu ttundutundu lye Juba Sector okuva mu 2007-2009. Yalondebwa ng'omumyuka wa Kaminsona wa Polisi nga 9 Ogwomukaaga 2015 nga yadda mu bigere bya Mr. Benson Oyo-Nyeko. Mu kaseera we yafiira, yalina lanka nga Kaminsona wa poliisi eyaliko wansi wa African Union Mission in Somalia (AMISOM), nga yali awerereza mu Mogadishu, Somalia.

## Awaadi gye yafuna

* 2014 - EU Human Rights Defenders Award

## Okufa kwe

Nga 10 Ogwokusatu 2019, Alalo yali omu bantu 157 abaali ku nyonyi ya Ethiopian Airlines Flight 302, eyaBoeing 737 MAX 8, ng'ennamba mpandiise ye ET-AVJ 302 eyagwa mu Bishoftu, kilomita 60 (37 mi) mu mu Bukiikakkono bw'ekibuga ekikulu ekya Ethiopia Addis Ababa.
Ennyonyi eno yali egenda ku kisaawe kya Jomo Kenyatta International Airport mu Nairobi, ekibuga ekikulu ekya Kenya.

Abantu bonna 157 abaali ku nyonyi eno bafiira mu kabenje kano.Nga 11 Ogwokusatu 2019, Poliisi ya Uganda yakakasa okufa kwa Alalo ng'eyita mu kiwandiiko.

## Ebijuliziddwamu
Christine Apolot

**Christine Apolot** munnayuganda omusomesa era munnabyabufuzi. Yeeyali ssentebe wa LC eyokutaano ( LC5 ) owa  disitulikiti y'e Kumi . Yalondebwa ku kifo ekyo mu Mwezi ogwomukaaga 2016. Mu 2021 yavuganya ng’omubaka wa paalamenti akiikirira abakyala owa  disitulikiti y’e Kumi wansi w’ekibiina kya National Resistance Movement ng'avuganya  Amoding Monicah.    

## Obuto bwe n’okusoma kwe
Apolot yazaalibwa mu disitulikiti y'e Kumi . Yafuna ddiguli eyeddaala erisingayo (First Class) mu by'enjigiriza okuva mu yunivasite y'e Kumi.  Alina ne satifikeeti mu mateeka  ag'enzirukanya y'emirimu okuva mu ttendekero ly'amateeka li  Law Development Center (LDC).  Omwezi ogwokusatu 2021, wegwatuukira , yali asoma dipuloma eddirira ddiguli esooka munzirukanya y'emirimu gya gavumenti ku ttendekero lya Uganda Management Institute (UMI). 

## Emirimu gye
Apolot yatandika emirimu gye ng’omusomesa wa siniya, olwo neyeegatta ku byobufuzi mu 2016 wansi w’ekibiina kya National Resistance Movement ( NRM ) nga ssentebe wa LC eyookutaano (LC5) mu disitulikiti y'e Kumi .Teyakoma kukyakufuuka mukyala asoose okuba mu kifo ekyo ekifo kino mu ttundutundu lya teso, naye omu ku bakyala abasatu mu ggwanga lyonna okufuuka ba ssentebe ba LC eyokutaano (LC.5) mu Uganda. Mu kiseera kino ye mubaka wa paalamenti akiikirira abakyala eyalondebwa owa disitulikiti y’e Kumi mu paalamenti ya Uganda ey’ekkumi n’emu.  

## Ebijuliziddwa

# 
# 
# 
# 
# 
# 
# 

## Ebijuliziddwa wabweru wa Wikipedia

*
Concy Aciro

**Concy Aciro** Munnayuganda, munnabyabufuzi.
Nga wa myaka kkumi,Concy Aciro yawambibwa amagye ga Lord's Resistance Army mu Bukiikakkono bwa Uganda okutendekebwa ng'omulwanyi. Yasanga obuzibu obuwerako oluvanhyuma lw'okutolokayo. Aciro yatikkirwa okuva mu Yunivasite ya the International Development Department ey'e Birmingham University mu misomo gy'okukendeza obwavu n'enkulakulana mu 2007. Aciro yali omu kubayizi ya Yunivasite ya University of Birmingham mu 2008.

Yatikirwa okuva mu University of Birmingham. Yafuuka Omubaka okuva ku ludda oluvuganya Gavumenti mu Paalamenti ya Uganda. Aciro y'enyigira kwogerezeganya okultawo emirembe saako. Y'etaba mu kwogerezeganya okw'okuleetawo emirembe okwali wakati wa Gavumenti n'amagye g'abayeekera aga Lord's Resistance Army okumalawo olutalo olw'ali mu Bukiikakkono bwa Uganda. Aciro yakwasibwa obuvunanyizibwa okutandikawo liigi y'okusamba omupiira okuyamba okukwasaganya era n'okuzza abaana abaali bayingizibwa mu magye n'okuzimba obumu mu nkambi z'ababundabunda. Y'akwasaganya ebikozesebwa mu mupiira okuva Kilaabu z'emupiira ez'eBulaaya. Aciro yali mubaka omukyala akiikirira Disitulikiti y'e Amuru mu Paalamenti ya Uganda. Mmemba mu kibiina ky'ebyobufuzi kya Forum for Democratic Change, ekyali mu kuwakanya Pulezidenti Yoweri Museveni.

## Ebijuliziddwamu
Benna Namugwanya

**Benna Namugwanya Bugembe** nga mukusooka yali ayitibwa Benna Namugwanya. Yazaalibwa 21 Ogwomwenda 1967 Munnayuganda munnabyabufuzi . Yeeyali Minisita omubeezi ow'ekibuga Kampala mu Kabineeti ya Uganda . Yalondebwa mu kifo ekyo nga 6 Ogwomukaaga 2016.  Yaweereza ng’Omubaka omukyala akiikirira Disitulikiti y'e Mubende mu Paalamenti ey'ekkumi (2016–2021). 

## Obuto bwe n’okusoma kwe
Benna yazaalibwa nga 21 Ogwomwenda 1967, mu Disitulikiti y’e Mubende eya leero. Yasomera ku Saint Edwards College, e Bukuumi, nga leero ye Disitulikiti y'e Kakumiro ku misomo gye egy'omutendera gwa siniya ey'okuna (O-level). Yakyusa n’agenda ku Saint Kizito High School Bethany, e Ngugulo mu Disitulikiti y'e Mityana leero ku misomo gye egy'omutendera gwa siniya ey'omukaaga (A-level).  Mu 1989, yaweebwa ekifo ku Ssettendekero wa Makerere, mu Kampala, ekibuga ekikulu era ekisinga obunene ekya Uganda. Yatikkirwa mu 1992 ne ddiguli esooka mu by'enjigiriza . Oluvannyuma mu 2006, yunivasite y'emu yamuwa  ddiguli eyokubiri mu byenjigiriza. Benna Namugwaya era alina dipuloma mu kukulembera abakozi n'okubalabirira , gyeyafuna okuva mu ttendekero lya Uganda Management Institute mu 2007 ne Satifikeeti mu mateeka ag'enzirukanya y'emirimu, ey'amuweebwa ekitongole kya Law Development Center mu 2009. 

## Emirimu gye
Omulimu gwe ogwasooka gwali gwa busomesa ku ssomero lya siniya erya  Alliance High School nga yaweereza mu kifo ekyo okutuusa mu 1995. Olwo yakyusa n’agenda ku Saint Augustine College e Wakiso, n’asomesa eyo okuva mu 1996 okutuuka mu 1998. 

Mu 1998, Benna Namugwanya yapangisibwa Disitulikiti y'e Mubende, ng’omulambuzi w’amasomero, nga y’aweereza mu kifo ekyo okumala emyaka mukaaga. Mu 2004, yakuzibwa okutuuka ku kifo ky’omuyambi w’akulira eby'enjigiriza mu Disitulikiti y’e Mubende, n’aweereza mu kifo ekyo okumala omwaka gumu. Mu 2005, yaddamu okukuzibwa okutuuka ku kifo kyakola ng’akulira eby'enjigiriza mu Disitulikiti, nga y’aweereza okumala emyaka ebiri mu kifo ekyo. Yafuuka akulira eby'enjigiriza mu Disitulikiti mu 2007, n’aweereza mu kifo ekyo okutuusa mu 2010. 

Mu 2011 yayingira eby'obufuzi bya Uganda eby'okulonda ng'avuganya ku kifo ky'omubaka omukyala akiikirira Disitulikiti y'e Mubende, wansi wa tikiti y'ekibiina ky'ebyobufuzi ekya National Resistance Movement ekiri mu buyinza. Yawangula era n'addamu okulondebwa mu 2016.  Mu lukalala lwa kabineeti, olwafulumizibwa nga 6 Ogwomukaaga  2016, Namugwanya yalondebwa ku bwa Minisita omubeezi w'ensonga z'ekibuga Kampala, ng'amyuka Beti Olive Namisango Kamya-Turomwe, Minisita wa kabineti omujjuvu. 

## Laba ne

* Kabineeti ya Uganda
* Paalamenti ya Uganda
* Ekitongole kya Kampala Capital City Authority

## Ebijuliziddwa

# 
# 
# 

## Ebijuliziddwamu w'abweru wa Wikipedia

* Omukutu gwa Palamenti ya Uganda
Barbara Mulwana

**Barbara Mulwana** yazaalibwa c.1965 munayuganda eyakuguka mu by'amasanyalaze awamu ne mubya Kompyuuta, ye Ssentebe w'ekibiina kya Uganda Manufacturers' Association. Mu Ogwokutaano 2017, ye yaddira Amos Nzeyi, eyawummula ng'amazekko ebisanja bibiri. Era akola nga Omukulu w'ekitongole ekya "Nice House of Plastics", ekimu ku bitongole ebiri mu Mulwana Group of Companies.

## Ebyafaayo n'okusoma
Yazaalibwa mu Uganda awo nga mu 1965, eri *Sarah Mulwana* ne James Mulwana, eyali omusuubuzi era omutandisi w'amakolero mu Uganda, era mu kiseera kye eky'okufa yali omu ku bannagagga mu ggwanga.

Yattikirwa okuva mu Northwestern University mu Evanston, Illinois, mu United States ng'alina diguli esooka eya sayansi mu by'amasannyalaze ne Kompyuuta. Alina n'obukakafu bwa Electronic Document Professional (EDP), okuva mu Kellogg School of Management.

## Emirimu
Barbara Mulwana yakolanga nga Applications engineer mu Goodyear Tire and Rubber Companymu Akron, Ohio, okutuusa mu 1991. Mu 1991, yegatta ku Nice House of Plastics, kkampuni  omugenzi kitaawe gyeyatandikawo era n'agikulira, ng'omukulu w'abakitunzi. Oluvannyuma, yakuzibwa  n'afuuka Senkulu w'ekitongole . Mu Ogwokutaano 2017, yalondebwa okubeera Ssentebe w'ekibiina ky'ebannamakolero Uganda Manufacturers' Association, ekitongole ekisakira n'okuwabula era omwegattira amakolero agasoba mu 600  n'okubuulirira mu makolero ekikuŋŋaanya abakola n'amakolero g'abannayuganda agasoba mu 600.

## Amaka
Barbara Mulwana mufumbo era alina abaana basatu. Abawala babiri: Grace ne Sarah, n'omulenzi, James.

## Ebirala ebitunuulirwa
Muky. Mulwana atuula ku bukiiko bw'amakampuni g'obwa nannyini ne gavumenti mu Uganda: (1) Stanbic Bank Uganda Limited (2) Uganda Batteries Limited, memba wa Mulwana Group (3) Jesa Farm Diary, kkampuni endala eya Mulwana Group. (4) Jubilee Insurance Company Uganda Limited.

## Laba era

* Olukalala lw'abantu abagagga mu Uganda
* Ebyenfuna bya Uganda

## Ebyawandiikibwa

## Enkolagana ez'ebweru

* Omukutu gwa webusayiti gwa Nice House of Plastics
Sanyu Robinah Mweruka

**Sanyu Robinah Mweruka** (ye **Sanyu Robinah Nalubwama**, yazaalibwa mu 1987) munnayuganda omusomi w'amawulire ,muweereza ku ttivi eya Bukedde ekola mu lulimi oluganda nga y'emu kuziri mu kitongole ekya New Vision Group.

## Ebyafaayo n'okusoma
Robinah yattikirwa okuva Uganda Media Consultants and Trainers (UMCAT) oluvannyuma lw'okukuguka mu  bya leediyo ne ttivi.

## Emirimu
Mweruka musomi wa mawulire mu pulogulaamu u y'amawulire ey'o Luganda eyitibwa *Agataliiko Nfuufu ne Agabutikidde*. Era y'omu ku baweereza ba pulogulaamu eya *Omuntu Wa Bantu*, era pulodyusa ku ttivi eya Bukedde. Nga taneegatta ku Nukedde ttivi, yali musasi ku Bukedde FM era leediyo y'ekitongole ky'ekimu.Yakyuusibwa okuva mu leediyo n'adda ku ttivi mu 2009.

## Amaka
Sanyu Robinah Mweruka yafumbirwa Paschal Mweruka.Okuva mu mwezi ogw'okuminagumu,, 2018, balina abaana bataano, ab'emyaka 7,5, emyaka 3, emyaka 2 n'ow'emyeezi  ebiri.

## Enkaayana
Ku ntandikwa y'omwaka gwa 2015,akatambi ka kasaasana ku mikutu gy'eby'empuliziganya, nga kalaga Sanyu Robinah Mweruka bweyali mu kukaanya n'omwami ataali wuwe. Omusajja eyali mu katambi yategeerekeka nga Kizito Ongom, era amanyiddwa nga Kasumaali, omukubi w'ebikonde era omusituzi w'ebyuuma ebikola emifumbi. Mu kuwa endoowoza ze n'olupapula lw'amawulire olwa The Observer, Kizito Ongom yeegaana nti siyeeyali mu katambi.

Sanyu naye agamba nti si ye mukazi eyali mu katambi. Yataegeeza nti feesi ye yagattibwa ne tekinologiya ku muntu eyali mu katambi ako. Omwami we yayimirira naye era n'agaana okumukyawa bawukane. Yategeeza nti amaanyi gali ga kubagyamu sente ng'abaagalana nga bakozesa akatambi ako nga tebagattibwa emyaaka etaano emabega.

## Ebirala ebitunuulirwa
Mu 2015, Sanyu yafulumya oluyimba lumu oluyitibwa *Tonvuddemu* (You Have Not Forsaken Me), ng'atendereza omwami we olw'okunywera naye mu bizibu by'obufumbo bwabwe.

## Laba era

* Josephine Karungi
* Faridah Nakazibwe

## Ebyawandiikibwa

## Enkolagana ez'ebweru

* "Tonvuddemu" by Sanyu Robinah Mweruka (Video) At Youtube.com
Daisy Ejang

**Daisy Ejang** Munnayuganda omuyimbi era eyaliko omuwanguzi w'empaka za *[[:en:Tusker_Project_Fame|Tusker Project Fame]]* . Afulumizza ennyimba eziwerako nga, "Shuga" (lw'eyayimba ne Levixone), "Yawa De", "Eyes On Me", "Incredible", "Love You Lord", "Fire" ne "Teko". Yayimba n'omuyimbi Prince Kudakwashe Musarurwa mu luyimba lwe olwa "I Must Stick with You".

Yali ne mu luyimba lwa Sunday, olw'ayimbibwa abayimbi abakyala ab'enjawulo.

## Laba ne bino

* Undercover Brothers Ug

## Ebijuliziddwa
Daisy Nakaziro

**Daisy Nakaziro** (yazaalibwa nga 22 Ogwomwenda 1997) Munnayuganda musambi w'amupiira ng'azanya nga omukwasi wa goolo mu liigi y'abakyala ey'ababinwera eya FUFA Women Super League mu tiimu ya Uganda Martyrs WFC ne ku Ttimu y'eggwanga ey'abakyala.

## Emirimu gye mu Kilaabu
Nakaziro azanyidde kilaabu ya Lady Doves mu Uganda.

## Emirimu gye egy'ebulaaya
Nakaziro yawanika Uganda mu mpaka za 2021 COSAFA Women's Championship.

## Ebijuliziddwamu

## Ebijuliziddwamu eby'ebweru wa Wikipediya

* Daisy Nakaziro ku mukutu gwa Facebook
Judith Alyek

**Judith Alyek** (yazaalibwa 8 Ogw'ekkumi 1971) munnabyabufuzi mu Uganda era nga ye mubaka omukyala mu disitulikiti y'e Kole mu Palamenti ya Uganda ey'ekkumi. Ono mmemba w’ekibiina kya National Resistance Movement kye yavuganya ku tikiti ye mu kulonda kwa bonna okwa 2016. Era akola nga ssentebe ku kakiiko akakola ku siriimu n’endwadde ezikwatagana nabyo.   

Mu palamenti ey’ekkumi n’emu aweereza ku kakiiko akavunaanyizibwa ku mikisa egy’enkanankana. 

## Gyenvudde n'Okusoma
Judith Alyek yasomera mu pulayimale ku ssomero lya Atan Primary School mu Disitulikiti y'e Kole . Wakati wa 1987 ne 1990, yasomera mu St. Catherine SS e Lira okusoma O Levels era n’afuna UACE okuva mu Dr. Obote College, Boroboro mu 1993.

## Emirimu
Ebyafaayo by’emirimu gya Alyek mu bujjuvu biibino: 

* 2016 okutuuka kati : Omukiise w'abakyala mu Disitulikiti, Disitulikiti y'e Kole
* 2011–2015 : Omuwabuzi ku by’ekikugu, ebyobulamu bya bamaama n’abaana, siriimu n’endya, AVSI Foundation
* 2007–2010 : Omusomesa w'ebyobulamu omukulu, gavumenti y'ebitundu mu Disitulikiti y'e Dokolo
* 2000–2006 : Omulambuzi w'ebyobulamu, gavumenti y'ebitundu mu Disitulikiti y'e Lira

## Obwammemba
Akolera ku mulimu guno ogwongezeddwaako ogwa Palamenti ya Uganda: 

* Ssentebe – Akakiiko akakola ku siriimu n’endwadde ezikwatagana nabyo 
* Memba – Akakiiko k’ebyobusuubuzi
* Memba – Akakiiko k’ebyobulamu
* Memba – Ekibiina ekigatta abakyala mu palamenti ya Uganda (UWOPA)  https://web.archive.org/web/20240417171419/http://uwopa.or.ug/
* Memba – Board y’akakiiko ka Uganda Aids Commission 
* Omuyambi – WEEREZA Uganda  https://web.archive.org/web/20230319200213/https://serve.ug/about.php
* Memba – Ekibiina ky’ensi yonna ekitumbula ebyobulamu n’ebyenjigiriza (IUHPE)

## Okulwanirira eddembe ly’obuntu
Nga ssentebe w’akakiiko akavunaanyizibwa ku siriimu n’endwadde ezikwatagana nabyo, asabye abasajja okukeberebwa akawuka ka siriimu mu ngeri ey’ekiragiro. Ono era asaba abakulembeze b’ebitundu okubeera abasaale nga balaga embeera yaabwe ey’akawuka ka siriimu ng’ekyokulabirako eri abantu be bakulembera. 

Mu July wa 2017, yaleeta ekiteeso ky’okussa mu nkola enkola n’amateeka gonna agakwata ku baana.  Yasabye wateekebwewo ekitongole ekigenda okwanguyiza okulondoola n’okussa mu nkola eddembe ly’abaana 

Oluvannyuma lw'okufa kwa Dickens Okello mu 2018,  yasaba bammemba ba palamenti okuva mu kitundu ky'e Lango okwetegereza n'okuteesa ku bikolwa ebirina okukolebwa ku "Abayindi abavunaanibwa okutyoboola eddembe ly'abantu b'e Lango." 

## Obufumbo
Mu 2017, Alyek yeewozaako nti yali mufumbo eri Richard Odongo era n’awakanya ebyali byogerwa omumyuka w’omukulu w’ekika ky’ekika kye Inomo nti Ambrose Eger mu kiseera ekyo eyali omugenzi yali bba. 

## Laba ne

* Disitulikiti y’e Kole
* Olukalala lw'abakiise mu Palamenti ya Uganda ey'ekkumi
* Palamenti ya Uganda

## Ebiyungo eby’ebweru

* Omukutu gwa Palamenti ya Uganda
* https://www.facebook.com/699420380098805/posts/omukyala-mu disitulikiti-kole-mp-judith-alyek-abadde-mu-akabenje-aka-ku-kkubo/3028098000564353/
* https://ug.linkedin.com/mu/alyek-judith-56a5651a

## Ebijuliziddwa